Villa Thiene

Villa Thiene je renesansna vila u naselju Quinto Vicentino pokraj sjevernotalijanskog grada Vicenze. Vilu je projektirao Andrea Palladio. Historija i karakteristike Palladio se prihvatio posla da za braću Thiene podigne vilu na obali rijeke Tèsine kod Quinta Vicentina i palaču u Vicenzi, zapravo da dovrši projekte i posao na kojima je dotad radio Giulio Romano prije nego što je umro. Palladio je radikalno promjenio projekt Giulija Romana i isprojektirao nacrt koji je bio vrlo različit i od njegovih dotadašnjih rješenja. Ideja mu je bila da u centar tog velikog kompleksa poljoprivrednih objekata postavi lođu s lukovima, višu i veću od ostalih zgrada artikuliranih dorskim pilastrima koja su trebala okruživati dva velika dvorišta. Objekte je gradio od cigle i orginalno pokrivao malterom (vidljivo danas), a bijeli kamen koristio je samo za kapitele, rubove zabata, stilobate i prozorske klupičice. Palladio je projekt izradio između 1542. i 1543. godine, istovremeno kad i onaj za palaču, ali je gradnja vjerojatno prekinuta 1550-ih kada je Adriano umro na dvoru francuskog kralja Françoisa II za kog je radio. Porodica Thiene se nakon tog posvadila oko nasljedstva pa je vila ostala nedovršena. Engleski arhitekt Inigo Jones je u svom reizdanju Palladijeve I quattro libri iz 1614. zabilježio da je vila nedovršena i da lođa nema lukove. Nakon tog je vilu dovršio Francesco Muttoni, nešto prije 1740. godine, na način da je uklonio veliku lođu i stvorio novu glavnu fasadu prema jugu. Villa Thiene je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Thiene, Quinto Vicentino (VI) (na portalu Palladio museum) (it)